Diari Oficial de la Generalitat Valenciana


Sumari del DOGV 6691, del 13-01-2012 (2011/12322)

Notificació de la sentència dictada en el judici de modificació de mesures número 428/2011.
-------------------------------------------------------------------------------------------

### Dades del document

Número de DOGV
:   6691

Data del DOGV
:   13-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12830


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el judici de modificació de mesures número 428/2011. [2011/12122]  
Modificació de mesures supòsit contenciós 000428/2011-M4   
De: Julia Guntareva.  
Procuradora: Cristina Quintar Mingot.  
Contra: Antonio Giuliano Lei.  
Procurador/a: -  
En aquest procediment seguit a instàncies de Julio Guntareva contra Antonio Giuliano Lei s'ha dictat la sentència, que, literalment, és com segueix:  
«Sentència número 779/2011  
Alacant, 2 de desembre de 2011   
Susana Martínez González, magistrada jutgessa del Jutjat de Primera Instància número 10 d'Alacant, he vist aquestes actuacions de judici verbal número 428/2011, entre les parts següents: d'una banda, com a demandant Julia Guntareva, representada per la procuradora senyora Quintar Mingot i assistida per la lletrada senyora García Alcocel, i d'una altra, com a demandat Antonio Giuliano Lei, declarat en rebel·lia, sobre la modificació de mesures, amb la intervenció del Ministeri Fiscal.  
Dispositiva  
Estime la demanda i declare:   
1. La modificació de les mesures disposades en la sentència anterior de guarda i custòdia 672/2006, dictada per aquest Jutjat en el procediment seguit davant d'aquest amb el número 571/2006, en el sentit de disposar la privació de la pàtria potestat del pare Antonio Giulinao Lei respecte de la menor A. C. L. G. i atribuir l'exercici d'aquesta pàtria potestat, amb caràcter exclusiu a la mare Julia Guntareva, amb la consegüent extinció del règim de visites fixat en el seu moment en favor del pare, sense perjudici de subsistir l'obligació de pagar la pensió alimentària establida en la sentència esmentada de guarda i custòdia.   
  
2. No s'estimen motius per a imposar les costes processals a cap dels litigants.   
Mode d'impugnació: mitjançant un recurs d'apel·lació davant de l'Audiència Provincial d'Alacant (article 455 LEC). El recurs s'ha d'interposar davant d'aquest Jutjat en el termini de 20 dies. En la interposició del recurs l'apel·lant ha d'exposar les al·legacions en què base la impugnació, a més d'esmentar la resolució objecte d'apel·lació i els pronunciaments que impugna (article 458 LEC).  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 300 euros, el qual es tornarà només en el cas que el recurs siga estimat.   
Haurà de constituir el dipòsit ingressant la quantitat esmentada al banc Banesto, en el compte corresponent a aquest expedient (JJJJ 3563 OV EEEE AA) indicant, en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.   
En el cas que es realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), cal indicar, en el camp "Concepte", el número de compte, el codi i la data en la forma exposada en el paràgraf anterior.   
No s'admetrà en cap cas una consignació per un import diferent a l'indicat; en el cas que haja de realitzar més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la meua sentència, que pronuncie, mane i firme».  
I atés que el demandat esmentat, Antonio Giuliano Lei, es troba en parador desconegut, s'expedeix aquest edicte a fi que valga de notificació de forma deguda.  
  
Alacant, 2 de desembre de 2011.- El secretari judicial: Pedro Fernando González de Pereda.